钦定古今图书集成/明伦汇编/氏族典/第490卷 > 《廖用贤尚友录》 > 向伯奋
## 钦定古今图书集成/明伦汇编/氏族典/第490卷 > 《廖用贤尚友录》 > 向伯奋

按《尚友录》：“伯奋字元伯，乐平人。靖康时，监在京市易
务，寻闻有伪诏，弃官去。高宗召知建州，帅襄阳，皆有
功。孝宗时，拜户部侍郎，寻得祠。刘权、王宣窃发广西，
起知静江。伯奋威名素著，至则皆约日出降。所著有
《时论》十卷，《奏稿》三卷、诗十卷。”